#बाबा_साहेब_आंबेडकर_की_प्रतिमा_पर_हमला_गहरी_साजिश
अमृतसर का कोतवाली चौंक में बाबा साहिब डाo आंबेडकर जी का सुंदर प्रतिमा पार्लियामेंट की प्रतीक इमारत के ऊपर बनाया गया, जिसके सामने भारत के संविधान की भी प्रतिमा लगाई गई है। सतगुरु नानक देव जी के नकली सिख और एवं दशमेश पिता गुरु गोविंद सिंह जी के खालसाई भेष में आए नकली बंदे ने बाबा साहब अंबेडकर की प्रतिमा पर लोहे के हथौड़े से लगातार बार करके प्रतिमा तोड़ने की कोशिश की। 20 फीट ऊंचे बाबासाहेब अंबेडकर के प्रतिमा के साथ सीढी लगाई गई। सीढी पर चढ़ने से पहले जो बहा प्रतीकात्मक संविधान की संरचना बनाई गई है उसके इर्द-गिर्द आग लगाई गई जिसका धुआं एवं आग निकलती हुई दृश्यमान है। यह भी सुनाई दे रहा है कि संविधान दिवस के मौके पर संविधान इतना बाबा साहिब अंबेडकर की प्रतिमा के सर के ऊपर लगातार हथौडे मारे जा रहे हैं।
यह घटना पूरे देश में देखी जा चुकी है। गुरुओं की धरती, जिनका संदेश था "मानस की जात सभी एक  पहचानवो," उनही गुरुओं का सिख कहलाने वाले ने जातिवादी नजरिए से आज भी दलितों से जातिवादी रवैया रखते हुए, दलित जातियों में पैदा हुए महापुरुषों के साथ अपनी जाति भडास निकाली। पंजाब में उच्च जाति से संबंध रखने वाले सिखों के अगवाईकर्ता समय-समय पर ऐसा जातिवादी प्रदर्शन करते रहते हैं। सन 1984- 85 में शिरोमणि अकाली दल बादल के प्रधान पूर्व मुख्यमंत्री मरहूम प्रकाश सिंह बादल ने संविधान की धारा 25B को विरोध प्रदर्शन करते हुए सार्वजनिक अग्नि भेंट किया था। 2019 में शिरोमणि अकाली दल अमृतसर के प्रधान एवं पूर्व सांसद सिमरतजीत सिंह मान ने बसपा प्रमुख बहन कुमारी मायावती जी को लेकर जातिवादी टिप्पणी करी थी। सन 2023 में  "अकाली दल वारिस पंजाब दे" प्रधान सांसद अमृतपाल सिंह ने भारत के संविधान के खिलाफ दकियानूसी नजरिए से टिप्पणी करी थी। यहां तक कि 1949में जब भारतीय संविधान को संविधान सभा द्वारा पारित किया गया था तो शिरोमणि आकाली दल के प्रतिनिधियों ने संविधान के पास होने पर दस्तखत भी नहीं किए थे। यह ऐतिहासिक गलती कहां हुई है कि बाबा साहब अंबेडकर और भारत के संविधान को लेकर सिख समाज के थोड़े से लोगों में संविधान विरोधी नजरिया पनप रहा है। संविधान विरोधी नजरिया चन्द सिखों में परायेपन की भावना को बनाकर रखे हुए हैं। हालांकि सिखों के इस नजरिया को दुरुस्त करना भारत सरकार की जिम्मेवारी थी जिसको आजादी के 75 वर्षों के बाद भी निभाया नहीं गया है।  संविधान की 25B धारा को सही अर्थो में पेश नहीं किया गया है।
आज 26 जनवरी संविधान को लागू करने का ऐतिहासिक दिन था, गणतंत्र दिवस था। आज के दिन बाबा साहब अंबेडकर की प्रतिमा संविधान की प्रतिमा एवं पार्लियामेंट की प्रतिमा के ऊपर किया गया प्रहार एक बहुत बड़े षड्यंत्र का छोटा सा हिस्सा है, शुरुआती हिस्सा है। किसी षड्यंत्र का सीधा संबंध है सिक्ख समाज एवं दलित समाज का आपस में टकराव पैदा करना। दोनों वर्गों में वर्ग चेतना बड़े पैमाने पर व्यापक है। किसी भी एक वर्ग का दूसरे वर्ग के द्वारा किया गया अपमान अशांत पंजाब में अशांति की सुनामी ला सकता है। ऐसा खदशा है कि ऐसी घटनाएं केंद्र की एजेंसियो की समूलियत के बगैर पूरी नहीं की जा सकती। पंजाब सरकार से अपील है कि इस दुष्कर्म की सख्त से सख्त सजा दोषी को दी जानी चाहिए, ताकि आने वाले समय में कोई भी ऐसा अनसर समाज विरोधी ताकतों के हाथों में खेल ना सके। दलित एवं सिख समाज के दोनों वर्गों को इस घटना के मद्देनजर भाईचारे को बनाए रखने की दृष्टि से सही फैसला लेना चाहिए। 
जसवीर सिंह गढ़ी,
पूर्व प्रदेश अध्यक्ष, बसपा पंजाब।